La Societat Musical Lira Saguntina oferix el concert de primavera a l'Auditori Joaquín Rodrigo
16 de maig 2023

![](/media/e23phohz/img_3915_c.jpg?width=850&height=571.4527027027027)

L'Auditori Joaquín Rodrigo de Sagunt albergarà el dissabte 20 de maig el concert de primavera que oferixen la Jove Orquestra i l'Orquestra Simfònica de la Lira Saguntina com a part de la programació de primavera de la regidoria de Cultura de l'Ajuntament de Sagunt. L'accés al concert serà gratuït fins a completar l'aforament. Es tracta d'un esdeveniment per a tots els públics.

El concert, que té com a fil conductor la música de ball de la centúria passada començarà amb la participació conjunta de la Jove Orquestra i l'Orquestra Simfònica de la Lira Saguntina. Interpretaran dos _suites_, la d'Hillary Burgoyne (_Suite of the day_, 1978), composta per cinc moviments; i la _suite_ _Jamaica_, composta per tres moviments. Posteriorment, ja només amb la participació de l'Orquestra Simfònica, el concert continuarà amb la _suite_ _American Latin Album_ (1986) de l'autor anglés David Stone, dedicada a ritmes com el tango, el txa-txa-txa o la _bossa nova_.

Per a tancar la part de música llatina, s'interpretaran dos temes de Carlos Gardel (_Melodía de Arrabal_ y _Volver_) i _Libertango_, de Astor Piazzolla. Per a tancar el concert de primavera, l'Orquestra Simfònica interpretarà música de The Beatles i Elvis Presley.

*   [](http://www.facebook.com/sharer.php?u=https://aytosagunto.es/va/actualitat/la-societat-musical-lira-saguntina-oferix-el-concert-de-primavera-a-l-auditori-joaquin-rodrigo/ "Facebook")
*   [](http://twitter.com/share?url=https://aytosagunto.es/va/actualitat/la-societat-musical-lira-saguntina-oferix-el-concert-de-primavera-a-l-auditori-joaquin-rodrigo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-societat-musical-lira-saguntina-oferix-el-concert-de-primavera-a-l-auditori-joaquin-rodrigo/ "Linked In")
*   [](mailto:?body=https://aytosagunto.es/va/actualitat/la-societat-musical-lira-saguntina-oferix-el-concert-de-primavera-a-l-auditori-joaquin-rodrigo/)